cyanic-selkie/wikianc huggingface dataset:
குறைதீர் கற்பித்தல்
குறைதீா் முயற்சி
மாணவா்களின் உடல், உள்ளம் சாா்ந்த இயலாமைகள், கற்றல் சூழலின்மை, அடிப்படை தேவைகள் நிறைவேறாமை, பள்ளி, வகுப்பறை, மனவயது, கால வயது, கற்கும் நேரம், பாடத் திட்டம், பாடப் பொருள் செறிவு, உளவியல் காரணிகள், ஆசிாியா் சாா்புக் காரணிகள், பயிற்று முறைகள், கற்றல்-கற்பித்தல் துணைக் கருவிகள், மேலாண்மை மற்றும் மதிப்பீடு சாா்ந்த காரணிகள் ஆகியனவற்றை பகுப்பாய்வு செய்து ஆசிாியா் தன்னை வளப்படுத்தி தனியாள் பயிற்றுவிப்பு அணுகுமுறை மூலம் மீண்டும் மீண்டும் கற்பித்து ஒன்றுக்கும் மேற்பட்ட வாய்ப்புகளை நல்கி மாணவா்களின் கல்வியில் முழு அடைவை ஏற்படுத்துவது ஆகும்.
மேற்கோள்கள்
பகுப்பு:இந்தியாவில் கல்வி பகுப்பு:ஈரோடு மாவட்ட ஆசிரியர்கள் தொடங்கிய கட்டுரைகள்
மைக் டென்னெஸ்
மைக் டென்னெஸ் (  Mike Denness, பிறப்பு: டிசம்பர் 1 1940), இங்கிலாந்து அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டிகளிலும், 12 ஒருநாள் பன்னாட்டுத் துடுப்பாட்டப் போட்டிகளிலும், 501 முதல்தர துடுப்பாட்டப் போட்டிகளிலும், 232 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1969- 1975 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1940 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:2013 இறப்புகள் பகுப்பு:விசுடென் துடுப்பாட்டக்காரர்கள்
சில்வியா கார்ட்ரைட்
டேம் சில்வியா ரோசு கார்ட்ரைட்டு (Dame Silvia Rose Cartwright, திருமணம் முன்பு: பவுல்டர், பிறப்பு: 7 நவம்பர், 1943) நியூசிலாந்தின் 18வது தலைமை ஆளுநராகப் பொறுப்பில் இருந்தவர்.
ஒடாகோ பெண்கள் உயர்நிலைப் பள்ளியில் கல்வி பயின்ற இவர் 1967இல் ஒடாகோ பல்கலைக்கழகத்தில் சட்டப்படிப்பில் இளங்கலைப்பட்டம் பெற்றுள்ளார். சில்வியா கார்ட்ரைட் கம்போடியாவிலுள்ள சிறப்பு நீதிமன்ற கழகத்தின் தலைவரும் பெண்களுக்கு எதிராக வேற்றுமை காட்டுதலை ஒழிப்பதற்கான  ஐ.நா குழுவின் முன்னாள் உறுப்பினரும்  ஆவார்.
இலங்கையின் வடபகுதியில் விடுதலைப் புலிகளுடனான இறுதி மோதல்களின் போது இடம்பெற்ற மனித உரிமை மீறல்கள் மற்றும் போர்க்குற்றங்கள் தொடர்பில் அமைக்கப்பட்டுள்ள ஐக்கிய நாடுகள் விசாரணைக் குழுவின் ஆலோசகர்களில் ஒருவராக இவர் நியமிக்கப்பட்டுள்ளார்.
திருட்டந்தங்கசங்கிரகம்
திருட்டந்தாங்கசங்கிரகம் என்பது 1843 ஆம் ஆண்டு யாழ்ப்பாணத்தில் யாழ்ப்பாண நூல் சமூகத்தால் வெளியிடப்பட்ட, யாழ் அமெரிக்க மிசனால் அச்சிடப்பட்ட தமிழ்ப் பழமொழிகளைக் கொண்ட ஒரு தொகுப்பு நூல் ஆகும். இதில் தமிழ்ப் பழமொழிகளுக்கு ஆங்கில மொழிபெயர்ப்பும் தரப்பட்டு இருந்தது. இதன் முகவரையில் இந்தப் பழமொழிகளைப் பயில்வது தமிழ் மொழியை அறியவும், தமிழர் சிந்தனை முறைகளை அறியவும் உதவும் என்று கூறப்படுகிறது.
வெளி இணைப்புகள்
பகுப்பு:தமிழ்ப் பழமொழி நூல்கள் பகுப்பு:ஈழத்து நூல்கள் பகுப்பு:1843 தமிழ் நூல்கள்
ஆந்திரப் பிரதேச அரசு சின்னம்
ஆந்திரப் பிரதேச அரசு சின்னம் (Emblem of Andhra Pradesh) என்பது இந்திய மாநிலமான ஆந்திரப் பிரதேசத்தின் அரசு முத்திரை ஆகும்.
வரலாறு
1956 ஆம் ஆண்டில், ஐக்கிய ஆந்திரப் பிரதேசம் உருவான பிறகு, ஆந்திரப் பிரதேச அரசு 2,500 ஆம் ஆண்டு புத்த ஜெயந்தியின் போது அசோகச் சக்கரம் மற்றும் நான்கு சிங்கத் தலைகளுடன் அமராவதி ஸ்தூபியில் உள்ள பூர்ணகதம் ஆகியவற்றை அதன் அதிகாரப்பூர்வ சின்னமாக ஏற்றுக்கொண்டது. இந்த சின்னத்தின் மையத்தில் அலங்கரிக்கப்பட்ட வட்ட வடிவ சட்டத்திற்குள் பூர்ணகதம். அதற்கு அடுத்து ஒரு வட்டத்தில் சூரியக் கதிர்கள். அதன் கீழே வெளி வளையத்தின் மீது இந்திய தேசிய இலச்சினையான சிங்கச் சின்னம் இடம்பெற்றது. வெளிவ வட்டத்தில் உச்சியில் "ஆந்திர பிரதேச அரசு" என தெலுங்கிலும், வெளிவட்டத்தின் பக்கவாட்டுகளில் மாநிலத்தின் பெயரானது இந்தி மற்றும் ஆங்கிலத்தில் இடம்பெற்றன. வெளிவட்டத்துக்கு அடியில் தேவநகரியில் "சத்யமேவ ஜெயதே" என்ற  முழக்கம் இடம்பெற்றது. ஆனால் பின்னர் இந்தச் சின்னத்தின் மையத்தில் சின்னம் பூரணகும்பமாக மாற்றப்பட்டது.
அரசு பதாகை
ஆந்திரப் பிரதேச அரசு வெள்ளை நிறப் பின்புலத்தில் மாநிலத்தின் சின்னம் இடம்பெறும்.
இந்திய செவிலியர் கல்விக் குழு
இந்தியாவில் செவிலியர் (Nursing) பயிற்சி மற்றும் அது தொடர்பான கல்வி நிறுவனங்களுக்கான அனுமதி வழங்கும் அமைப்பாக புதுடெல்லியிலுள்ள இந்திய செவிலியர் குழு செயல்பட்டு வருகிறது.
பாடப் பிரிவுகள்
இந்திய செவிலியர் குழுமம் கீழ்காணும் பாடப்பிரிவுகளுக்கு அனுமதியை வழங்குகிறது. இந்தப் பாடப்பிரிவுகளுக்கான நுழைவுத்தகுதி, பயிற்சிக் காலம் தேர்வு நடத்தும் அமைப்புகள் மற்றும் பதிவு குறித்த அட்டவணை கீழே தரப்பட்டுள்ளது.
நுழைவுத் தகுதிகள்
இந்தியாவில் செவிலியர் பள்ளிகள் மற்றும் கல்லூரிகளில் நடத்தப்படும் செவிலியர் கல்விக்கான நுழைவுத் தகுதிகளை இந்திய செவிலியர் குழு நிர்ணயித்துள்ளது.
செவிலியர் பொதுப் பயிற்சி
10 + 2 ஆம் வகுப்புத் தேர்வில் செவிலியர் உதவிப் பயிற்சிக்கான தொழிற்பிரிவில் தேர்ச்சி அடைந்திருக்க வேண்டும். இத்தேர்வில் குறைந்தபட்சமாக 45 சதவிகிதம் மதிப்பெண்கள் பெற்றிருக்க வேண்டும்.
அல்லது,
10 + 2 ஆம் வகுப்புத் தேர்வில் தேர்ச்சியுடன் செவிலியர் உதவிப் பயிற்சிக்கான தேர்வில் தேர்ச்சி அடைந்திருக்க வேண்டும்.
அல்லது
இதற்கு இணையான தேர்வில் தேர்ச்சி அடைந்திருக்க வேண்டும்.
இளம்நிலை அறிவியல் (செவிலியர்-அடிப்படை)
அல்லது,
பல்கலைக் கழகம் அல்லது அங்கீகரிக்கப்பட்ட துறையின் பள்ளியில் 10 + 2 ஆம் வகுப்புக்கு இணையான தேர்வில் தேர்ச்சி அடைந்திருக்க வேண்டும்.
வெளி இணைப்பு
பகுப்பு:இந்தியாவில் கல்வி
பாடியூர் ஊராட்சி
பாடியூர் ஊராட்சி (Padiyur Gram Panchayat), தமிழ்நாட்டின் திண்டுக்கல் மாவட்டத்தில் உள்ள வடமதுரை வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4442 ஆகும். இவர்களில் பெண்கள் 2213 பேரும் ஆண்கள் 2229 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரபுத் தமிழ் எழுத்துமுறை
thumb|அர்வி எழுத்துமுறையில் [[கீழக்கரை பழைய சும்மா பள்ளியில் உள்ள நடுகல்.]] அரபுத்தமிழ் அல்லது அர்வி (அரபு: الْلِسَانُ الْأَرْوِيُّ, அல்லிசானுல் அற்விய்ய்) என்பது தமிழ் மொழியை நீட்டிக்கப்பட்ட அரபு எழுத்துக்களில் எழுதப்படும் மொழிவழக்கு ஆகும், இது அரபு மொழியிலிருந்து அதிகப்படியான சொல் மற்றும் ஒலிப்பு தாக்கங்களை கொண்டிருக்கிறது. இந்தியா வின் தமிழ்நாடு மாநிலத்திலும் இலங்கை யிலும் தமிழ் முசுலிம் களால் பயன்படுத்தப்படுகிறது ஆனால் இன்று இதன் பயன்பாடு அருகிவிட்டது.
சொற்பிறப்பியல்
இசுலாம் மார்க்கத்தின் மொழி அரபி. ‘அரபி’ என்பதற்குப் ‘பண்பட்டது’ என்று பொருள் என இசுலாமியத் தமிழ்க் கலைக்களஞ்சியம் சொல்கிறது. அரபு மூதாதையர் தமிழை ‘அரவம்’ என அழைத்துள்ளனர். முசுலிம் அறிஞர்கள், தாங்கள் எழுதிய இசுலாம் பற்றிய தமிழ் நூல்களில் தமிழ் மொழியை ‘அற்விய்யா’ எனக் குறிப்பிட்டுள்ளனர். அறிவையும், அறத்தையும் பற்றிய இலக்கியங்கள் தமிழல் அதிகமாக இருந்தமையால் ‘அற்விய்யா’ என்ற சொல் கையாளப்பட்டது.
அரபு என்ற சொல்லே ‘அறவிய்யா' என மாறியது. ‘அறவு’ என்ற சொல்லில் ‘ப’ வுக்கு சமமான எழுத்து இல்லை. ‘ப’ விற்கு ‘வ’ என்ற எழுத்தைப் பயன்படுத்தி, ‘அறபு’- ‘அறவு’- ‘அறவிய்யா’ என்று தோன்றியுள்ளது. அறவிய்யா என்ற அரபுத் தமிழை சோனகத்தமிழ், முஸ்லிம் தமிழ் என்றும் கூறுவர்.
எழுத்துமுறை
அரபு அரிச்சுவடியில் இருந்து கூடுதலாக 13 எழுத்துகள் சேர்க்கப்பட்டதே அர்வி அரிச்சுவடி ஆகும், தமிழில் உள்ள‌ "ே" "ோ" குறியீடுகள் மற்றும் சில தமிழ் உச்சரிப்புகளுக்கு ஒப்பான எழுத்துக்கள் அரபு மொழியில் இல்லாததால் அவை கூடுதலாக சேர்க்கப்பட்டது. thumb|350px|இவை [[அரபு எழுத்துமுறை|அரபு அரிச்சுவடி யில் இல்லாத அர்வி எழுத்துகளாகும்]]
விளக்கக் குறிப்புகள்
தமிழ்நாட்டில் குடியேறிய அரபிகள் தமிழைக் கற்றுக் கொண்டதுடன் அதனை அரபி எழுத்துக்களினாலும் எழுதினர். இதுவே அரபுத் தமிழ் எனப் பெயர் பெறலாயிற்று. தமிழில் உள்ள ள, ழ, ண, ட போன்ற எழுத்துக்களுக்கு அரபியில் ஒலி இல்லாததால் அவற்றிற்கு சற்று முன்பின் சம ஒலியுள்ள அரபி எழுத்துக்களுக்கு சில அடையாளங்களை அதிகப்படியாகச் சேர்த்து அவ்வொலிகள் இதில் ஏற்படுத்தப்பட்டுள்ளன.
தமிழில் 247 எழுத்துக்கள் இருக்கின்றன. ஆனால் அரபுத் தமிழிலோ அரபி எழுத்துக்கள் 28 உடன் 8 எழுத்துக்கள் மேற்கொண்டும் சேர்க்கப்பட்டுள்ளன. அரபுத் தமிழுக்கு முன்னோடியாக இருப்பது அரபு வங்காள மொழியாகும். இதைப் பற்றி இப்னு கல்தூனும் தம்முடைய உலக வரலாற்று நூலில் குறிப்பிடுகிறார். இதற்கு முன்னர்த் தென் கிழக்கு ஆப்ரிக்காவில் தன்சானியா நாட்டில் சுவாகிலி மொழி, அரபி எழுத்துக்களினாலும் எழுதப்பட்டது. மலேசியாவிலும் "சாவி" மொழி அரபி எழுத்துக்களால் தாம் எழுதப்பட்டு வருகிறது. துருக்கி மொழி துவக்கத்தில் அரபி லிபியில் தான் எழுதப்பட்டு வந்தது, பின்னர் முசுதபா கமால் காலத்திலயே அதனை உரோம லிபியில் எழுதும் பழக்கம் புகுத்தப்பட்டது. உஸ்பெக் மொழியும் அரபி லிபியிலயே எழுதப்பட்டு வந்தது. இப்போது ரோம லிபியில் எழுதப்பட்டு வருகிறது. கேரளத்திலும் அரபு மலையாளத்தில் பல நூல்கள் வெளியாகி உள்ளன. இந்திய மொழியான இந்தியை அரபி எழுத்துக்களில் எழுதத் துவங்கியதன் விளைவாகவே உருது தோன்றியது.
அரபு தமிழில் ஏறத்தாழ நூற்று ஐம்பதுக்கு மேற்பட்ட சமய நூல்கள் வெளிவந்துள்ளன. திருக்குரானுக்கு தமிழில் விளக்கவுரை எழுதக்கூடாது என மார்க்க விற்பன்னர்கள் பெரிதும் வற்புறுத்தி வந்ததன் காரணமாக அரபுத் தமிழில் தப்சீர்களும், ஏனைய இஸ்லாமிய நூல்களும் வெளிவரலாயின. குர்ஆனின் அரபுத் தமிழ் விரி உரைகளான தப்சீர் பத் ஹுல்கரீம், தப்சீர் பத் ஹுல் ரஹீம், புதூ ஹாதூர் ரஹ்மானியா பீதப்சீரி கலாமிர் ராப்பானியா ஆகியவை பிரசித்தி பெற்ற நூலாகும். இவை காயல்பட்டனத்திலிருந்து வெளிவந்தவை. காயல்பட்டணம் ஷாம் சிஹாபுதீன் வலி அவர்கள் அரபுத் தமிழில் பல பாமாலைகள் இயற்றியுள்ளனர். கி. பி.1889 ஆம் ஆண்டில் "கஷ்பூர் ரான் பீ கல்பில் ஜான்" என்ற ஒரு வார ஏடும், கி பி 1906 ஆம் ஆண்டில் சென்னையிலிருந்து "அஜாயிபுல் அக்பர் (செய்தி வினோதம்) என்று ஒரு வார ஏடும் வெளிவந்துள்ளன.
பொதுவாக ஆண்களைவிட பெண்கள்தாம் இவ்வரபுத் தமிழை அதிகமாக எழுதப் படிக்க தெரிந்திருந்தனர். அக்காலத்தில் கடிதங்கள் கூட அரபுத் தமிழில் எழுதப்பட்டு வந்தன. தமிழ்நாட்டிலும், இலங்கையிலும் இது பிரபல்யமாக இருந்தது. தமிழ்நாட்டில் இதில் பல பாரிசி, உருது சொற்கள் கலந்து விட்ட பொழுது இலங்கையில் இது தன் நிலைகுலையாது இருந்தது. கி.பி 8 ஆம் நூற்றாண்டு முதல் 19 ஆம் நூற்றாண்டு வரை அரபுத் தமிழ் சிறப்புற்று விளங்கியது. அச்சுப் பொறி வந்த பின் இதன் மதிப்பு மங்கலாயிற்று. மேலும் இதில் பயன்படுத்தப்பட்ட சொற்கள் பேச்சு வழக்கில் உள்ள சாதாரண சொற்களாக இருந்ததாலும் இதனுடைய நடையும், பழங்காலத்தாயிருந்ததாலும் இருபதாம் நூற்றாண்டின் துவக்கத்தில் சில முஸ்லிம் தமிழ் எழுத்தாளர்கள் இதனை வன்மையாகத் தாக்கினர். இழித்தும் கூறினார். அதன் காரணமாகவும் அரபி மதராசாக்களில் இது வழகொழிந்ததால் தமிழ்நாட்டில் முஸ்லிம் பொது மக்களிடத்திலும், பெண்களிடத்திலும் இந்நூல்களைப் படிக்கும் ஆர்வம் அற்று போய் விட்டது. எனினும் இலங்கை வாழ் முஸ்லிம்களிடம் இது இன்றும் மதிப்புடன் விளங்குகிறது." அரபுத் தமிழ் எங்கள் அன்புத் தமிழ்" என்று இதனை அங்குள்ள முஸ்லிம்கள் போற்றுகின்றனர். அங்கு தோன்றிய செய்கு முஸ்தபா ஆலிம் வலி " பதுகுர் ரஹ்மான் பி தப்சீர் இல் குரான்" என்ற பெயருடன் அரபுத் தமிழில் திருக்குரானுக்கு ஒரு விரிவுரை எழுதி உள்ளார். அதில் ஐந்து அத்தியாயங்களே அச்சில் வெளிவந்துள்ளன.
பல்லாயிரக்கணக்கான ஆண்டுகளுக்கு முன்னரே கடல்வழி வணிகத்துக்குத் தமிழகம் வந்த முஸ்லீம் வணிகர்கள் இஸ்லாம் தோன்றிய காலத்திலேயே தமிழகத்தின் பெருவழி என்றழைக்கப்பட்ட பாதையில் கள்ளிக்கோட்டையில் இருந்து புலிகட் வரை பரவி வாழ்ந்து தமிழக வ்ணிகமும் இஸ்லாமியக் கொள்கைகளும் கிழக்காசியாவில் பரவக் காரணமாக இருந்தார்கள். அவர்களே அரபிக் தமிழ் வரிவடிவத்தை உருவாக்கித் தென் தமிழகத்திலும் இலங்கையிலும் எட்டாம் நூற்றாண்டின் தொடக்கத்திலிருந்து போற்றி வளர்த்து பள்ளிகளின் இளஞ் சிறார்களுக்கும் சிறூமிகளுக்கும் கற்பித்து வந்ததாக இணைப்பில் உள்ள ஆய்வறிக்கை தெரிவிக்கிறது.
தற்போதைய நிலை
அர்வியின் பயன்பாடு பொதுப் பயன்பாட்டில் அருகிவிட்டது என்றாலும் இஸ்லாமிய ஸுபி மரபை பாரம்பரியமாக கடைபிடிப்பவர்களிடயே புழக்கத்தில் உள்ளது மட்டுமின்றி சில இஸ்லாமிய மதரஸா கல்வி நிலையங்களின் பாடத் திட்டத்திலும் அர்வி உள்ளது
இலக்கியம்
மேலும் பல
புற இணைப்புகள்
பகுப்பு:அரபுத் தமிழ் பகுப்பு:அரபுத் தமிழியல் பகுப்பு:அரபு மொழி பகுப்பு:இலங்கையின் மொழிகள் பகுப்பு:தமிழ் எழுத்துமுறை
மலேசிய வெள்ளைக் கை கிப்பன்
மலேசிய வெள்ளைக் கை கிப்பன் (Malaysian lar gibbon) கைலோபேட்சு லார் லார்) என்பது கிப்பன் வகை குரங்குகளில் ஒரு சிற்றினம் ஆகும். இது வெள்ளை கை அல்லது லார் கிப்பனின் அருகிய இனத்தின் துணையினமாகும்.
பரவல்
மலேசிய லார் கிப்பன் மலேசியா மற்றும் தாய்லாந்தில் மட்டுமே காணப்படும் அகணிய உயிரி. இந்தோனேசியா, லாவோஸ், மலேசியா, மியான்மர் மற்றும் தாய்லாந்து உள்ளிட்ட தென்கிழக்கு ஆசியாவின் வெப்பமண்டல மழைக்காடுகள் முழுவதும் வெள்ளை கை கிப்பன்கள் காணப்படுகின்றன. நிலநேர்க்கோடு பகுதியில், வெள்ளை கை கிப்பன்கள் கைலோபேட்சு பேரினத்தின் மிகப்பெரிய வரம்பைக் கொண்டுள்ளன.
வாழிடம்
வெள்ளை கை கிப்பன்கள் காணப்படும் வாழ்விடங்களில் எண்ணெய் தாவரங்கள் நிறைந்த காடுகள், தாழ் நில மற்றும் சப்மண்டேன் மழைக்காடுகள், கலப்பு இலையுதிர் மூங்கில் காடுகள், பருவகால பசுமையான காடுகள் மற்றும் பீட் சதுப்பு காடுகள் ஆகியவை அடங்கும். இதனுடைய வாழிட வரம்புகள் 17 முதல் 40 ஹெக்டேர் வரை இருக்கும். இவை அதிக பட்சமாகக் கடல் மட்டத்திலிருந்து சுமார் 1,200 மீட்டர் உயரம் வரை காணப்படுகின்றன.
உணவு
மலேசிய வெள்ளைக் கை கிப்பன்கள் பெரும்பாலும் பழங்களை உண்ணக்கூடிய விலங்குகள். இவை கொடிகள், பழுத்த பழங்கள், இலை செடிகள், பூக்கள் மற்றும் பூச்சிகளையும் உண்கின்றன. மேலும் பழங்களைத் தேர்ந்தெடுத்து உணவாகச் சுவைக்கின்றன. இவை பழுத்த பழங்களையே உண்ணும்.
இனப்பெருக்கம்
மலேசிய வெள்ளைக் கை கிப்பன்கள் பெரும்பாலும் ஒருதார மணம் கொண்டவை. இவை 2 முதல் 6 உறுப்பினர்களைக் கொண்ட சிறு குழுக்களாக வாழ்கின்றன. சிறு குழுக்களில் ஒருதார மணமும் எண்ணிக்கை மிகுதியாகக் காணப்படும் குழுக்களில் பலதார உறவுகள் காணப்படுகிறது. பெண்கள் 6 முதல் 9 ஆண்டுகள் ஆன நிலையில் இனப்பெருக்கம் செய்யத் தொடங்குகின்றன. ஆனால் 9 வயதில் முழுமையாகப் பாலின முதிர்ச்சியடைகின்றன. இவை ஒவ்வொரு 3.5 வருடங்களுக்கு ஒரு முறை ஒரு சந்ததியை மட்டுமே பெற்றெடுக்கின்றன. கர்ப்ப காலம் 7 மாதங்கள் ஆகும். பாலூட்டுதல் காலம் சுமார் 20 மாதங்களாக நீடிக்கின்றது. சந்ததிகளை ஆண்கள் நேரடியாகக் கவனிப்பதில்லை; ஆனால் பெண்கள் தம்முடைய குட்டிகளை நன்கு கவனித்துக்கொள்கின்றன.
ஆயுட்காலம்
மலேசிய வெள்ளைக் கை கிப்பன்கள் சராசரியாக 30 ஆண்டுகள் காடுகளிலும், 44 ஆண்டுகள் வரை மிருக காட்சி சாலை போன்ற வாழிடங்களில் வாழ்கின்றன.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:குரங்குகள் பகுப்பு:மலேசிய உயிரினங்கள்
குணபத்திரர் (பௌத்தம்)
வெளி இணைப்புகள்
பகுப்பு:பௌத்த அறிஞர்கள் பகுப்பு:நான்காம் நூற்றாண்டு பிறப்புகள் பகுப்பு:394 பிறப்புகள் பகுப்பு:இந்தியப் பௌத்தர்கள்
குந்தவை நாச்சியார் அரசினர் மகளிர் கலைக் கல்லூரி
குந்தவை நாச்சியார் அரசினர் மகளிர் கலைக்கல்லூரி (Kunthavai Naacchiyaar Government Arts College for Women) இந்தியாவின் தமிழ்நாட்டில் தஞ்சாவூரில் இயங்கிவரும் தமிழக அரசுக்கு சொந்தமான கலை அறிவியல் கல்லூரியாகும். திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக செயற்பட்டு வருகிறது.
வரலாறு
இக்கல்லூரி, தமிழக அரசால் 1966ஆவது ஆண்டில் அரசினர் கலைக்கல்லூரி என்ற பெயரில் தொடங்கப்பட்டது.வரலாற்றுச் சிறப்பு மிக்க தஞ்சை அரண்மனைக் கட்டிடத்தில் மூன்று புகுமுக வகுப்புகளைக் கொண்டு செயலாற்றத் தொடங்கியது .1969 ம் ஆண்டு முதல் பட்ட வகுப்புகள் ஆரம்பிக்கப் பட்டன. 1970ஆவது ஆண்டில் புதிதாகக் கட்டப் பட்ட சொந்தக் கட்டிடத்தில் கல்லூரி மாற்றப் பட்டது சென்னைப் பல்கலைக் கழகத்துடன் இணைந்திருந்த இக் கல்லூரி  1982 பாரதிதாசன் பல்கலைக்கழக ஆட்சி எல்லைக்குள் வந்தது.
.17.9 ஏக்கர் பரப்பளவைக் கொண்ட கல்லூரி இது .1972ஆம் ஆண்டில் பல்கலைக்கழக மானியக் குழுவின் அங்கீகாரம் பெற்றது. 1984ஆம் ஆண்டில் தற்போதைய பெயருக்கு மாற்றப்பட்டது.
இளநிலைப் படிப்புகள்
கலைப்பாடங்கள்
அறிவியல் பாடங்கள்
முதுநிலைப் படிப்புகள்
கலைப்பாடங்கள்
அறிவியல் பாடங்கள்
வெளியிணைப்புகள்
பகுப்பு:தஞ்சாவூர் மாவட்டத்திலுள்ள அரசினர் கலைக் கல்லூரிகள் பகுப்பு:பாரதிதாசன் பல்கலைக்கழக இணைவுக்கல்லூரிகள் பகுப்பு:மகளிர் கல்லூரிகள்
மதுரை - பெரியார் பேருந்து நிலையம்
மதுரை பெரியார் பேருந்து நிலையம் என்பது மதுரை மாநகராட்சியில் மாநகரின் மத்தியப் பகுதியில் அமைந்துள்ளது. மதுரை மாநகரில் முதலில் அமைக்கப்பட்ட இந்தப் பேருந்து நிலையம், நகர் விரிவாக்கத்தால், போக்குவரத்துக்கு இடையூறு இல்லாதவாறு, மாட்டுத்தாவணிப் பகுதியில் புதிதாக மதுரை மாநகராட்சி ஒருங்கிணைந்த பேருந்து நிலையம் அமைக்கப்பட்ட பின்பு நகரப் பேருந்து நிலையமாகச் செயல்பட்டு வருகிறது. இங்கிருந்து மதுரை மாநகரின் பல்வேறு பகுதிகளுக்கும், புறநகர்ப் பகுதிகளுக்கும் நகரப் பேருந்துகள் இயக்கப்படுகின்றன. இப்பேருந்து நிலையம் அருகில் மாநகராட்சி வணிக வளாகப் பகுதியினுள்ளிருக்கும் பேருந்து நிலையத்திலிருந்து திருப்புவனம், திருப்பரங்குன்றம், திருமங்கலம், சோழவந்தான், அழகர் கோவில் போன்ற ஊர்களின் வழியாகச் செல்லும் நகரப் பேருந்துகள் இயக்கப்படுகின்றன.
இவற்றையும் காணவும்
பகுப்பு:தமிழ்நாட்டுப் பேருந்து நிலையங்கள் பகுப்பு:மதுரை மாநகராட்சிப் பகுதிகள் பகுப்பு:மதுரை தொடர்பான குறுங்கட்டுரைகள்
பெண்களுக்கான ஐக்கிய நாடுகளின் தசாப்தம்
பெண்களுக்கான ஐக்கிய நாடுகளின் தசாப்தம் ( United Nations Decade for Women ) என்பது 1975 முதல் 1985 வரையிலான காலகட்டம் ஆகும். இது பெண்களைப் பாதிக்கும் கொள்கைகள் மற்றும் பிரச்சினைகளில் கவனம் செலுத்துகிறது, அதாவது ஊதிய சமத்துவம், பாலின வன்முறை, நிலம் வைத்திருப்பது மற்றும் பிற மனித உரிமைகள் போன்றவை. இது டிசம்பர் 15, 1975 இல் ஐக்கிய நாடுகள் பொதுச் சபையின் தீர்மானம் 31/136 மூலம் ஏற்றுக்கொள்ளப்பட்டது.
இந்த தசாப்தம் முறைப்படி மெக்சிக்கோ நகரில் "விழிப்புணர்வு அதிகரிப்பதற்காக" மூன்று சர்வதேச கூட்டங்கள் மற்றும் மாநாடுகளை உள்ளடக்கியது. "வலையமைப்புகுகளை" உருவாக்குவதற்காகவும், "உலகம் முழுவதும் உள்ள பெண்களின் ஒற்றுமைக்காகவும்" கோபனாவன், நைரோபி உட்பட பல ஐ.நா நிறுவனங்களின் பல பிராந்திய சந்திப்புகளுடன் ( ஐக்கிய நாடுகள் கல்வி, அறிவியல், பண்பாட்டு நிறுவனம், உலக சுகாதார அமைப்பு, இலத்தீன் அமெரிக்கா மற்றும் கரீபியன் தீவுகளுக்கான ஐக்கிய நாடுகளின் பொருளாதார ஆணையம், ஐரோப்பிய பொருளாதார சமூகம் ) மற்றும் அரசு சாரா நிறுவனங்கள் ( இளம் பெண்கள் கிறிஸ்தவ சங்கம், உலக தேவாலயங்கள் அமைப்பு, பெண்கள் தேசிய சங்கம் ) ஆகியவற்றுடன் தொடர்பை ஏற்படுத்தியது
வரலாறு
1975 ஆம் ஆண்டு மெக்சிக்கோ நகரில் முதல் ஐநா மகளிர் மாநாடு நடைபெற்றது. குறிப்பாக லெட்டிடியா ஷஹானி மற்றும் ஊ தாண்ட் ஆகியோரின் முயற்சியால் 1976 ஆம் ஆண்டு ஐ.நா பெண்களுக்கான தசாப்தம் தொடங்கும் என்று அங்கு அறிவிக்கப்பட்டது. ஐ.நா.வின் உறுப்பினர்கள், பெண்களுக்கான கல்வியறிவு, தொழிற்பயிற்சி, கல்வி மற்றும் வேலை வாய்ப்புகளை அதிகரிப்பதை நோக்கமாகக் கொண்டுள்ளனர். சுகாதாரக் கல்வி மற்றும் சேவைகள், குடும்பக் கட்டுப்பாடு கல்வி மற்றும் பெண்களுக்கான நலன்புரி சேவைகளை மேம்படுத்தவும் அவர்கள் திட்டமிட்டனர்.
உரைகள்
பெண்களின் சமத்துவம் மற்றும் மேம்பாடு மற்றும் அமைதிக்கான அவர்களின் பங்களிப்பு குறித்த மெக்சிக்கோ பிரகடனம் என்ற தலைப்பில் முறையாகத் தலைப்பிடப்பட்ட மாநாட்டின் பிரகடனம், அனைத்து சமூகப் பொருளாதார நிலைகளிலும் உள்ள பெண்களின் நல்வாழ்வை மேம்படுத்துவதற்காக உருவாக்கப்பட்டது. இருப்பினும் குடியேற்ற நாடுகளுக்கு பாதுகாப்பு மற்றும் வெளிப்பாடு மீது குறிப்பிட்ட கவனம் இருந்தது. இது ஒரு புதிய சர்வதேச பொருளாதார ஒழுங்கை நிறுவுவதற்கு அழைப்பு விடுத்தது. பிரகடனம் 30 கொள்கைகளை உருவாக்கியது. இது குறிப்பிட்ட நடவடிக்கைகள் மற்றும் பெண்களின் உரிமைகளை மேம்படுத்துவதில் கவனம் செலுத்த வேண்டிய பகுதிகளுக்கு அழைப்பு விடுத்தது. இவற்றில் பல குழந்தைகள் மற்றும் குடும்ப வாழ்க்கை, பெண்களின் கல்வி மற்றும் தகவல் தொடர்பு, பொருளாதார சுதந்திரம், அரசியல் ஈடுபாட்டிற்கான உரிமைகள், திருமணத்தில் தேர்வு, பாலியல் தன்னாட்சி மற்றும் தாக்கப்படாமல் இருப்பதற்கான உரிமை மற்றும் பலவற்றில் கவனம் செலுத்துகின்றன. சீயோனிசத்தை ஒழிப்பதற்கான ஏற்பாடுகளைச் சேர்த்தது மிகவும் சர்ச்சைக்குரியதாக இருந்தது.
1979 ஆம் ஆண்டில், ஐநா பொதுச் சபை பெண்களுக்கு எதிரான அனைத்து வகையான பாகுபாடுகளையும் அகற்றுவதற்கான மாநாட்டை ஏற்றுக்கொண்டது.
புத்தன் கோட்டகம் வன்மீகநாதசுவாமி கோயில்
புத்தன் கோட்டகம் வன்மீகநாதசுவாமி கோயில் தமிழ்நாட்டில் திருவாரூர் மாவட்டம், புத்தன் கோட்டகம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அஸ்வதி மேனன்
அஸ்வதி மேனன் (Aswathi Menon) ஓர் இந்தியத் திரைப்பட நடிகை ஆவார். இவர் மலையாளத் திரைப்படங்களில் பணியாற்றுவதற்காக அறியப்படுகிறார். 2000ஆம் ஆண்டு மலையாளத் திரைப்படமான சத்யம் சிவம் சுந்தரம் படத்தில் அறிமுகமானார். வலது|thumb
ஆரம்ப கால வாழ்க்கை
அஸ்வதி, இந்தியாவின் கேரளாவின் எர்ணாகுளத்தில் ஜெய்கோபால் மேனன் - வினிதா ராவ் ஆகியோருக்குப் பிறந்தார். துபாயின் வர்கி குழும பள்ளிகளில் தனது பள்ளிப்படிப்புக்குப் பிறகு, கேரளாவில் எர்ணாகுளம் புனித தெரசாள் கல்லூரியிலும், தேவாராவின் புனித இருதயக் கல்லூரியிலும் ஆங்கில இலக்கியத்தில் முதுகலையை முடித்தார். திரைப்பட நடிப்புக்காக அபுதாபியில் உள்ள 'நியூயார்க் திரைப்பட நிறுவனத்தில் ' சான்றிதழ் பட்டம் பெற்றார்.
தொழில்
இவர், துபாயிலுள்ள வர்கி சர்வதேச தனியார் பள்ளியில் பயின்றார். அங்கு இவர் முதலில் நாடகங்களில் நடிக்க ஆரம்பித்தார். பின்னர் இவர் தென்னிந்தியாவில் மலையாளம், தமிழ் போன்ற மொழிப் படங்களில் நடிக்கத் தொடங்கினார். குஷி (2000) என்ற படத்தில் விஜய்க்கு நாயகியாக நடிக்க படத் தயாரிப்பு நிறுவனம் இவரை அணுகியது. ஆனால் தனது படிப்புக்கு முன்னுரிமை அளிக்க வேண்டியிருந்ததால் இந்த வாய்ப்பை நிராகரித்தார்.
இவரது முதல் தோற்றம் சத்யம் சிவம் சுந்தரம் படத்தின் மூலம் இருந்தது. இதைத் தொடர்ந்து சம்போ மகாதேவா, சாவித்ரியுடே ஆரஞ்சனம், ஒன்னமான், தமிழ் திரைப்படமான தென்காசிப்பட்டிணம் (2002) போன்ற படங்களில் நடித்தார். ஒரு இடைவெளிக்குப் பிறகு, இவர் 2017ஆம் ஆண்டு ரோல் மாடல்கள், லாபிங்க் அபார்ட்மென்ட் நியர் கிரிநகர் ஆகிய படங்களின் மூலம் திரும்பினார். பின்னர் டிரான்ஸ், சூன் போன்ற ஆகிய படங்களிலும் தோன்றினார். இவர் "கலிங்கா" என்ற இசைக்குழுவோடு தொடர்பு கொண்டுள்ளார். துபாயில் நாடகம்ர், கலை முதலியவற்றில் ஈடுபட்டார். துபாயில் உள்ள ஒரு பெறுநிறுவனத்தில் 15 ஆண்டுகள் பணியாற்றினார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள்
வரிசைமாற்றக் குலத்தின் சுழற் குறியீடு
வரிசைமாற்றங்கள் என்பது கணிதத்தில் மாத்திரமல்ல, பற்பல சூழ்நிலைகளிலும் எல்லாப் பயன்பாடுகளிலும் நேரக்கூடிய ஒரு கணிதக் கருத்து. வரிசை மாற்றங்கள் அவைகளின் சேர்வு என்ற செயல்பாட்டினால் குலம் என்ற கணித அமைப்பாகக் கூடும். அப்படி ஏற்படும் வரிசைமாற்றக் குலம் (Permutation Group) ஒவ்வொன்றுக்கும் அதைத் தனிப்படுத்திக் காட்டக் கூடிய ஒரு கருத்து தான் அவைகளின் சுழற் குறியீடு (Cycle Index). ஒவ்வொரு வரிசைமாற்றத்திற்கும் ஒரு சுழலமைப்பு உண்டு. ஒரு வரிசைமாற்றக்குலத் திலுள்ள வரிசைமாற்றங்களின் சராசரிச் சுழலமைப்பிற்கு அதன் சுழற்குறியீடு  என்று பெயர்.
முறையான வரையறை
n குறியீடுகளின் வரிசைமாற்றங்களின் குலம் G ஒன்றை எடுத்துக் கொள்வோம். G இனுடைய சுழற்குறியீடு என்பது கீழே வரையறுக்கப்பட்டபடி நேரும் Z(G) என்ற ஓர் அடையாளப் பல்லுறுப்புக் கோவை. அதன் மாறிகளாகத் திகழ்வது என்ற தேரவியலாக் குறியீடுகள்:
ஏதாவதொரு  வெறும் 1 ஆக இருந்தால்,  ஐ  s_k  என்றே எழுதலாம்.
எடுத்துக்காட்டுகள்
! வரிசைமாற்றம் ! அதிலுள்ள சுழல்கள் ! சுழலமைப்பு
சமச்சீர் குலத்தின் சுழற் குறியீடு
அல்லது,
நான்முகியின் சமச்சீர்கள்
left|600pxright|600px ஓர் ஒழுங்கு நான்முகியின் சுழற்சிச் சமச்சீர் குலத்தில்  இவை  பன்னிரண்டும் அடக்கம்:
இவைகளின் செயல்பாட்டினால் ஏற்படும் பாதிப்புகளை மாதிரிக்காக கீழ்க்கண்டபடி அட்டவணைப் படுத்தலாம்:(குறிப்பு: உச்சிகளை 1,2,3,4 என்றும், ஓரக்கோடுகளை 1-2, 1-3, 3-4, .. என்றும் முகங்களை 1-2-3, 2-3-4, .. என்றும் குறிப்போம்).
கன சதுரத்தின் சமச்சீர்கள்
முதற்கண் சுழற்சிச் சமச்சீர்களை கவனிப்போம். இவை 24. அதாவது:
இவற்றையும் பார்க்கவும்
போல்யா எண்ணெடுப்புத் தேற்றம்
சமச்சீர் பல்லுறுப்பு
பகுப்பு:சேர்வியல் பகுப்பு:குலக்கோட்பாடு
கூச் பெகர் சமஸ்தானம்
கூச் பெகர் இராச்சியம் (Cooch Behar) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் கூச் பெகர் நகரம் ஆகும். இது தற்கால மேற்கு வங்காளம் மாநிலத்தின் கூச் பெகர் மாவட்டப் பகுதிகளைக் கொண்டிருந்தது. 1901-ஆம் ஆண்டில் கூச் பெகர் இராச்சியம் 3,385 சதுர கிலோ மீட்டர் பரப்பளவு கொண்டிருந்தது. இதன் ஆட்சியாளர்களுக்கு  பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர். கூச் பெகர் சமஸ்தானம் பிரித்தானிய இந்தியாவின் வங்காள மாகாண ஆளுநரின் கீழ இருந்தது.
வரலாறு
1586-ஆம் ஆண்டில் காமதா இராச்சிய மன்னர் நர நாராயணன் இறந்த பிறகு காமதா இராச்சியத்தின் கிழக்குப் பகுதிகளை அகோம் இராச்சியத்தினர் கைப்பற்றினர். எனவே காமதா இராச்சியத்தின் மேற்கு பகுதியில் உள்ள கூச் பெகர் நகரத்தை தலைநகராகக் கொண்டு கூச் பெகர் இராச்சியத்தை நிறுவினர். இந்த இராச்சியம் அடிக்கடி திபெத் மற்றும் பூட்டான் இராச்சியத்தினரின் படையெடுப்புகளுக்கு உள்ளாகியது. எனவே கூச் பெகர் இராச்சியத்தினர் பிரித்தானிய கிழக்கிந்தியக் கம்பெனியின் படை உதவியை நாடினர்.
1818-ஆம் ஆண்டில்,  பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற கூச் பெகர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது வங்காள மாகாணத்தின் கீழ் செயல்பட்டது. கூச் பெகர் இராச்சிய மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி  கூச் பெகர் இராச்சியம்   1949-ஆம் ஆண்டில்  மேற்கு வங்காள மாநிலத்துடன் இணக்கப்பட்டது.
வெளி இணைப்புகள்
பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:இந்தியாவின் மன்னராட்சிகள் பகுப்பு:கூச் பெகர் மாவட்டம் பகுப்பு:மேற்கு வங்காளத்தின் வரலாறு
சௌ. சீனிவாச ராகவையங்கார்
திவான் பகதூர் சேச ஐயங்கார் சீனிவாச ராகவையங்கார் (S. Srinivasa Raghavaiyangar) (18 ஜூலை 1849 - 11 திசம்பர் 1903) ஓர் இந்திய அரசு ஊழியரும், நிர்வாகியுமாவார். இவர் 1896 ஜூலை 15 முதல் 1901 அக்டோபர் 2 வரை வடோதராவின் திவானாகப் பணியாற்றினார். இவர் இந்தியப் பத்திரிகையாளர் எஸ். கஸ்தூரி ரங்க ஐயங்காரின் மூத்த சகோதரர் ஆவார்.
மேலும் படிக்க
பகுப்பு:பரோடா சமஸ்தான திவான்கள் பகுப்பு:தஞ்சாவூர் மாவட்ட நபர்கள் பகுப்பு:1849 பிறப்புகள் பகுப்பு:1903 இறப்புகள்
ஈஞ்சம்பாக்கம் ஊராட்சி
ஈஞ்சம்பாக்கம் ஊராட்சி (Injambakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1753 ஆகும். இவர்களில் பெண்கள் 858 பேரும் ஆண்கள் 895 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டி. வேலங்குடி ஊராட்சி
'''டி. வேலங்குடி ஊராட்சி' (T. Velangudi Gram Panchayat''), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1784 ஆகும். இவர்களில் பெண்கள் 925 பேரும் ஆண்கள் 859 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குதிரைகுளம் ஊராட்சி
குதிரைகுளம் ஊராட்சி (Kuthiraikulam Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1029 பேர் ஆவர். இவர்களில் பெண்கள் 573 பேரும் ஆண்கள் 456 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கால்சியம் குளோரேட்டு
கால்சியம் குளோரேட்டு (Calcium chlorate) என்பது குளோரிக் அமிலத்தினுடைய கால்சியம் உப்பு ஆகும். இதன் மூலக்கூற்று வாய்பாடு Ca(ClO3)2 ஆகும். பொட்டாசியம் குளோரேட்டு போலவே இதுவும் ஒரு வலிமையான ஆக்சிசனேற்றியாகும். வாணச்செய்முறையை முறைபடுத்த கால்சியம் குளோரேட்டைப் பயன்படுத்த முடியும். கரிமப் பொருள்கள் போன்ற ஆக்சிசன் ஒடுக்கிகள் முன்னிலையில் வலிமையாக சூடுபடுத்தும் போது இது வெடிக்க நேரிடலாம். வலிமையான் ஆக்சிசனேற்றிகளின் முன்னிலையில் கால்சியம் குளோரைடை ஆக்சிசனேற்றம் செய்யும் போது கால்சியம் குளோரேட்டு உருவாகிறது.
மேற்கோள்கள்
பகுப்பு:குளோரேட்டுகள் பகுப்பு:கால்சியம் சேர்மங்கள் பகுப்பு:ஆக்சிசனேற்றிகள்
ஆராய்ந்தெடுத்த தமிழ்க்கதைகள்
ஆராய்ந்தெடுத்த தமிழ்க்கதைகள் என்பது 1838 ஆம் ஆண்டு யோன் லோர்ட் எல்பன்சோரோன் அவர்களால் தொகுத்து சென்னையில் வெளியிடப்பட்ட தமிழ்க் குறுங்கதைகளைக் கொண்ட நூலாகும். இதில் ஆங்கில தெலுங்கு மொழிபெயர்ப்புகளும் வழங்கப்பட்டுள்ளன. பல நகைச்சுவையானக் கதைகளும் இதில் உள்ளன.
வெளி இணைப்புகள்
பகுப்பு:தமிழ்க் கதை நூல்கள் பகுப்பு:1838 தமிழ் நூல்கள்
ராகேப் பட்டேல்
ராகேப் ராசேந்திர பட்டேல் (Rakep Rajendra Patel, રાકેપ પટેલ, பிறப்பு: சூலை 12 1987) கென்யா அணியின் தற்போதைய வலதுகைத் துடுப்பாளர். கென்யா நைரோபியில் பிறந்த இவர் கென்யா தேசிய அணி, கென்யா 17இன் கீழ் அணிகளில் அங்கத்துவம் பெறுகின்றார்.
பகுப்பு:கென்யா துடுப்பாட்டக்காரர்கள் பகுப்பு:1987 பிறப்புகள் பகுப்பு:1989 பிறப்புகள் பகுப்பு:வாழும் நபர்கள்
மைக் இம்பர்
மைக்கேல் ஜான் "மைக்" இம்பர் (Michael John "Mike" Imber)(நவம்பர் 1940 - 28 ஏப்ரல் 2011) என்பவர் நியூசிலாந்து நாட்டினைச் சார்ந்த பறவையியல் நிபுணர் ஆவார். இவர் குழல் போன்று அலகுடைய கடற்பறவையில் அதிக அளவில் ஆராய்ச்சியினை மேற்கொண்டுள்ளார்.
இம்பர் நியூசிலாந்து இயற்கைப் பாதுகாப்புத் துறையில் 40 ஆண்டுகளாக பணியாற்றியுள்ளார். இதில் அவரின் முன்னோடி பணியான வனவிலங்கு பாதுகாப்பில் 21 ஆண்டுகள் அடங்கும்). கடற்பறவை மற்றும் நீர் உயிரியல் ஆய்வாளராகிய இவர் 2006ல் தன் பணியிலிருந்து ஓய்வு பெற்றார். குழல் மூக்குப் கடல்பறவை மற்றும் அல்பட்ரோசு பறவைகளின் உணவான தலைக்காலிகள் குறித்து இவரது ஆரம்பக்கால ஆய்வுகள் அமைந்தது. கடல் பறவைகள் குறித்த தனது ஆய்விற்காக இவர் பல தீவுகளுக்கும், பல்வேறு நாடுகளுக்கு ஆராய்ச்சி தொடர்பான கருத்தரங்கில் கலந்துகொள்ளும் பொருட்டு பயணம் செய்துள்ளார். நியூசிலாந்தினைச் சுற்றியுள்ள தீவுகளுக்கும், இந்தியப் பெருங்கடலின் தென் பகுதியில் அண்டார்டிக்காவின் துணை தீவான பிரின்ஸ் எட்வர்ட் தீவிற்கும், தென் அட்லாண்டிக் பெருங்கடலில் உள்ள கவுத் தீவிற்கும் பயணம் செய்துள்ளார்..
வெளியீடுகள்
இம்பர் 50க்கும் மேற்பட்ட அறிவியல் ஆய்வுக் கட்டுரைகளை வெளியிட்டுள்ளார். ரீடர்ஸ் டைஜிச்டு ஆப் நியூசிலாந்து பறவைகள், ஆஸ்திரேலியா, நியூசிலாந்து மற்றும் அண்டார்டிக் பறவைகள் கையேடு, மற்றும் நியூசிலாந்து பறவைகள் பட்டியல் உள்ளிட்ட பல புத்தகங்களை வெளியிட்டுள்ளார்.
ஆதாரங்கள்
பகுப்பு:2011 இறப்புகள் பகுப்பு:1940 பிறப்புகள் பகுப்பு:பறவையியலாளர்கள் பகுப்பு:நியூசிலாந்து அறிவியலாளர்கள்
முதியனூர் மாரியம்மன் கோயில்
மாரியம்மன் கோயில் தமிழ்நாட்டில் ஈரோடு மாவட்டம், முதியனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மறைசுடுவீரன்
மறைசுடுதல் என்பது நெடுந்தூர இலக்குகளை மறைந்திருந்து துல்லியமாக நீள்துப்பாக்கியால் சுடும் வல்லமை. மறைசுடுதலில் தேர்ச்சிபெற்ற நபரை 'மறைசுடுநர்'அல்லது குறிசுடுநர் (ஆங்கிலம்: Sniper, Sharpshooter, Marksman) என்று குறிப்பிடுவர்.
இராணுவத்தில், காலட்படையுடன் மறைசுடுவீரர்களை இணைப்பதால், தேவையான மதிப்புமிக்க மனிதஇலக்குகள் மீது துல்லியமாக நெடுந்தூர குண்டெறிவை செயல்படுத்த முடியும். இது காலாட்படையின் ஆதிக்க எல்லையை விரிவுபடுத்தும்.
பகுப்பு:படைத்துறை அமைப்புகள்
ஜிம்மி ஏஞ்செல்
ஜிம்மி ஏஞ்செல் (James Crawford "Jimmie" Angel, 1899 ஆகத்து 1 - 1956 திசம்பர் 8) அமெரிக்க வானூர்தி வலவன் ஆவார். வெனிசுலாவில் உள்ள உலகிலேயே உயரமான அருவிக்கு இவர் பெயர் சூட்டப்பட்டு ஏஞ்சல் அருவி என அழைக்கிறார்கள். அமெரிக்காவில் மிசூரி மாநிலத்தில் உள்ள செடார் பள்ளத்தாக்கில் பிறந்தார். 1920 களில் இவரை ஜிம்மி என்று செல்லமாக அழைத்தனர்.
வெனிசுலாவில் கிரான் சபானாவில் அவுயன்டிபு மலையின் உச்சியிலிருந்து விழும் அருவியை இவர் தாதுப் பொருள் இடத்தைத் தேடி வானூர்தியில்  பறக்கும்போது 1933 நவம்பர் 18 இல் கண்டுபிடித்தார். வெளி உலகிற்கு இத்தகைய அருவி ஒன்று இருப்பது தெரியாமல் இருந்தது. ஜிம்மி ஏஞ்செல் இந்த அருவியைக் கண்டுபிடித்ததால் ஏஞ்சல் அருவி எனப் பெயர் ஏற்பட்டது.
இறப்பு
1956 ஏப்பிரல் 17 இல் பனாமாவில் வானூர்தியைத் தரையில் இறக்கும்போது, ஜிம்மி ஏஞ்சல் தலையில் அடிபட்டுக் காயமடைந்தார். அந்த நிகழ்வுக்குப் பின்னர் மாரடைப்பு நோயினாலும் நிமோனியாவினாலும் பாதிக்கப்பட்டு பனாமா நகரில் மருத்துவமனையில் காலமானார். இவருடைய இரண்டு மகன்கள் ஏஞ்சல் அருவிக்குச் சென்று ஜிம்மி ஏஞ்செல்லின் உடலின் சாம்பலை அவருடைய விருப்பத்தின் பேரில் அருவியில் தூவினார்கள்.
மேற்கோள்
பகுப்பு:அமெரிக்கப் பயணிகள் பகுப்பு:1899 பிறப்புகள் பகுப்பு:1956 இறப்புகள்
மணலி கந்தசாமி
மணலி கந்தசாமி ( Manali Kandasami ) ஓர் இந்திய அரசியல்வாதியும், தமிழகத்தின்   முன்னாள் சட்டமன்ற உறுப்பினரும், தமிழகத்தில் இந்திய கம்யூனிஸ்ட் கட்சியின் முன்னனி தலைவர்களில் ஒருவரும் ஆவார்.காங்கிரஸ் கட்சியின் உறுப்பினராகி பொது வாழ்வில் அடியெடுத்து வைத்து இந்திய விடுதலை போராட்ட இயக்கத்தில் கலந்து கொண்டார் சமதர்ம கொள்கையால் ஈர்க்கப்பட்டு காங்கிரஸ் இந்திய பொதுவுடமைக் கட்சி யில் இணைந்து அரசியல் பணிகளை தொடர்ந்தார்.இந்திய பொதுவுமைக் கட்சியின் தமிழ்நாட்டின் மாநிலச் செயலாளராகவும் இரண்டு முறை தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:தமிழ் பொதுவுடமைவாதிகள் பகுப்பு:தமிழக அரசியல்வாதிகள்
வி. பொ. சிவக்கொழுந்து
'''வி. பொ. சிவக்கொழுந்து' (V. P. Sivakolundhu'') என்பவர் இந்திய அரசியல்வாதி ஆவார். இவர் புதுச்சேரி சட்டப் பேரவைக்கு லாஸ்பேட்டை சட்டமன்றத் தொகுதியிலிருந்து 2016ஆம் ஆண்டு நடைபெற்ற சட்டப் பேரவை தேர்தலில் இந்திய தேசிய காங்கிரசு வேட்பாளராகப் போட்டியிட்டு வெற்றிபெற்றார். பின்னர் 2019இல் புதுச்சேரி சட்டமன்றத்தின் சபாநாயகராக நியமிக்கப்பட்டார்.
மேற்கோள்கள்
பகுப்பு:புதுச்சேரி நபர்கள் பகுப்பு:புதுச்சேரி சட்டமன்ற உறுப்பினர்கள் பகுப்பு:வாழும் நபர்கள்
அன்னபூர்ணா தத்தா
அன்னபூர்ணா தத்தா (Annapurna Dutta) 1894-1976 காலகட்டத்தில் வாழ்ந்த இந்தியாவின் ஆரம்பகால பெண் தொழில்முறை புகைப்படக் கலைஞர்களில் ஒருவராவார். அக்காலத்தில் புகைப்படம் எடுப்பது ஆண்களின் ஆதிக்கத் தொழிலாக இருந்தது. வீட்டு வேலைக்கு வெளியில் வேலைக்குச் செல்வது பெண்களுக்கு வழக்கத்திற்கு மாறான ஒரு பழக்கமாகவும் கருதப்பட்டது. அன்னபூர்ணா தனது சமகாலத்தவர்கள் மத்தியில் "புகைப்படக் கலைஞர் மசிமா" என்று புகழ் பெற்றார். சொந்தமாக படப்பிடிப்பு அரங்கம் எதையும் கொண்டிருக்கவில்லை என்றாலும் அன்னபூர்ணா தத்தா, தரகு அடிப்படையில் பணிபுரிந்தார். உருவப்படங்களைக் புகைப்படம் எடுக்க மக்களின் வீடுகளுக்குச் சென்றார். இவருக்கு கிடைத்த வருமானத்தில் பெரும்பாலானவை பெண்கள் பர்தாவை கடைபிடிக்கும் குடும்பங்களிலிருந்து வந்ததாகும். இவரே படங்களை உருவாக்கி அச்சிடவும் செய்தார்.
வாழ்க்கைக் குறிப்பு
பிரிக்கப்படாத வங்காளத்தில் பிறந்த அன்னபூர்ணா, தனது 12 ஆவது வயதில் வழக்கறிஞரும் புகைப்படக் கலையில் ஆர்வம் கொண்டிருந்த புகைப்படக் கலைஞரான உபேந்திரநாத் தத்தாவை மணந்தார். ஓவியம் மற்றும் புகைப்படம் எடுத்தல் ஆகியவற்றைக் கற்றுக்கொண்டார். பின்னர் 25 வயதில் தொழில் ரீதியாக புகைப்படக்கலையை கையிலெடுத்தார். தனக்குக் கிடைத்த தரகு மூலம் தனது குடும்பத்தை ஆதரித்தார்.
அன்னபூர்ணா தத்தாவிற்கு கிடைத்த தரகு வருமானம் பாடகர் அப்பாசு உடின், கவிஞர் இயாசிமுதீன் மற்றும் அசன் சுகரவர்தியின் குடும்பம் போன்ற உயரடுக்கு குடும்பங்களிலிருந்து வந்தன.
படுகைப்பாறை
thumb|இசுகாட்லாந்தில் உள்ள கேய்த்நெசில் சாண்ட்சைடு குடாவில் காணப்படும் படுகைப்பாறை நிலவியலில், படுகைப்பாறை அல்லது அடிப்பாறை (Bedrock) என்பது புவி அல்லது புவியொத்த கோள் ஒன்றின் மேற்பரப்பில் தளர்வான மென்மையான பொருளாகக் காணப்படும் ரிகோலித் என்ற மண்ணெடுப்பு அடுக்குப் பகுதிக்குக் கீழே அமைந்திருக்கும் பாறையாக உருப்பெறவிருக்கும் படிமமாகும். உடைந்த மற்றும் பழுதடைந்த இப்படிமத்தில் மண் மற்றும் மண்ணின் கீழ்ப்பகுதியும் அடங்கும். இப்படிமத்தின் மேற்பரப்பில் உள்ள பகுதியை பாறையின் மெல் தளம் என்று புவி பொறியியலில் அழைக்கப்படுகிறது. சிவில் பொறியியலில் இப்படுகைப்பாறைகளை தோண்டி, துளையிட்டு அடையாளம் காண்பதே ஒரு முக்கியமான பணியாகும். மேற்பரப்பு படுகைப்பாறைகள் (சறுக்கல் எனவும் அழைக்கப்படும்) மிகவும் தடிமனாக இருக்கும், இது புவியின் மேற்பரப்பிலிருந்து நூற்றுக்கணக்கான மீட்டர்களுக்கு கீழே உள்ளது.
வரைவிலக்கணம்
அடிப்பாறை என்பது தளர்வான மேற்பரப்புப் பொருளுக்கு அடியில் இருக்கும் திடமான பாறையாகும். பாறையின் ஒரு வெளிப்படும் பகுதி பொதுவாக ஒரு வெளிப்படுபாறை என்று அழைக்கப்படுகிறது. அடிப்பாறைக்கு மேலுள்ள பல்வேறு வகையான உடைந்த மற்றும் காலநிலைக்கு உட்பட்ட பாறைப் பொருட்கள், அதாவது மண், அடி மண் போன்றவை, மண்ணெடுப்பு அடுக்கு (regolith) என்று அழைக்கப்படுகின்றன.
வானிலையாலழிதல்
வெளிப்படும் பாறைகள் வானிலையாலழிதலை எதிர்நோக்குகின்றன. இது பாறையின் கட்டமைப்பை மாற்றியமைத்து மண்ணரிப்புக்கு ஆளாகிறது. அடிப்பாறைகள் அதன் மேலெல்லையில் நிலத்தடி வானிலையாலழியக்கூடும், இது வேதிச்சிதைவுற்ற பாறையை உருவாக்குகிறது.
புவியுரு வரைபடம்
ஒரு பகுதியின் புவியுரு வரைபடம் பொதுவாக வெவ்வேறு பாறை வகைகளின் பரவலைக் காண்பிக்கும், அனைத்து மண் அல்லது மற்ற மேலோட்டமான படிவுகளும் அகற்றப்பட்டால் மேற்பரப்பில் அவை வெளிப்படும். மேலோட்டமான படிவுகள் மிகவும் தடிப்பாக இருந்தால், அடித்தளத்தில் உள்ள பாறையை நம்பத்தகுந்த வகையில் வரைபடமாக்க முடியாது, அதற்குப் பதிலாக மேலோட்டமான படிவுகள் வரைபடமாக்கப்படும் (உதாரணமாக, வண்டல் போன்றவை).
வெளி இணைப்புகள்
பகுப்பு:நிலவியல் பகுப்பு:பாறையியல் பகுப்பு:பாறைகள் பகுப்பு:புவியோடு
தொட்டில்
thumbnail|சேலையைக் கொண்டு தூளி தொட்டில் (Bassinet) அல்லது தொட்டி என்பது சிறுகுழந்தைகளைப் பாதுகாப்பாகப் படுக்கவைக்கும் அமைப்பாகும். இது பலவகையான வடிவமைப்புகளில் பயன்படுகிறது. தமிழ்நாட்டில் வேட்டி அல்லது சீலைத்துணியை வீட்டில் ஒரு கொக்கியிலோ வயல்வெளிகளில் மரக்கிளையிலோ கட்டும் தூளி எனும் அமைப்பு பரவலானது. மரத்தினால் ஆன சிறு கட்டில் போன்ற அமைப்பும் உண்டு. அதில் நான்கு புறத்திலும் தடுப்பு இருக்கும். பெதுவாக இருபுறமும் மரக்கால் வைத்து உயர்த்தி வைத்திருப்பர். ஊஞ்சல் போல ஆட்டும் வசதியும் இருக்கலாம். பிரம்பு அல்லது மூங்கில் நாரைக் கொண்டு முடைந்த கூடை போன்ற அமைப்புகளும் உண்டு.
தொட்டில் என்னும் சொல் சங்க காலத்தில் இல்லை. காமச்சுவை தரும் கணிகையின் வாயை ஒரு பாடல் ‘தொட்டி’ என்று குறிப்பிடுகிறது. தூக்கணாங் குருவியின் கூண்டை ஒரு பாடல் ‘தூங்குகூடு’ எனக் குறிப்பிடுகறது. இதனால் சங்க கால மக்கள் குழந்தையைத் தாலாட்டும் துணித்தொட்டிலைத் தூங்குகூடு என்று வழங்கினர் எனத் தெரிகிறது.
பயன்பாடு
thumbnail|[[நியூ கினி பழங்குடித் தாய் ஒருவர் குழந்தையுடன்]] குழந்தைகள் பிறந்த முதல் ஆண்டில் மிகவும் மென்மையான உடலமைப்பைக் கொண்டிருப்பர். ஏதும் இடர் வந்தால் அவர்களால் அதைச் சொல்லவும் முடிவதில்லை. அந்தப் பருவத்தில் அவர்களுக்குப் பாதுகாப்பு மிகவும் தேவையானது. மேலும் அக்குழந்தைகள் பகலிலும் இரவிலும் பெரும்பகுதி உறங்குவர். முழுநேரமும் பெரியவர்கள் உடனிருக்க முடிவதில்லை. தரையில் பாய்விரித்துப் படுக்க வைத்தால் சில வேளைகளில் எறும்புகள், பூரான் போன்றவை கடித்துவிட வாய்ப்புண்டு. கட்டில் மெத்தையில் படுக்க வைத்தால் உருண்டு விழ வாய்ப்புண்டு. இரவில் பெரியவர்களுடன் மெத்தையில் உறங்கினால் அவர்கள் தூக்கத்தில் தவறுதலாகக் குழந்தையின் மீது அழுத்திவிட நேரலாம். இந்தச் சிக்கல்களைத் தவிர்க்கவும் குழுந்தைகளின் சிறப்புத் தேவைகளுக்காகவும் அவர்களைத் தொட்டிலில் இடுகிறார்கள். பருத்தித்துணியில் தூளி கட்டுவது வெப்பப் பகுதிகளில் குழந்தையின் உடலுக்கு மென்மையாக இருக்கும். கூடவே அவர்களை அணைத்துள்ளது போல இருப்பதால் குழந்தைகள் அச்சமின்றி உறங்குவர். முன்னும் பின்னும் தூளியை ஆட்டி குழந்தையைத் தூங்க வைக்கும் வழக்கம் பரவலானது. ஆனால் இந்த அமைப்பு குறுகலாக இருப்பதாகவும் குழந்தையின் அசைவுகளைக் கட்டுப்படுத்துவதாகவும் அண்மையில் சிலர் கருதுகிறார்கள். இதற்கென குறுக்கே தொட்டில் கம்பு ஒன்றை வைத்து தொட்டில் துணியை அதில் முடிந்து அகலத்தை விரிப்பார்கள். குழந்தைகளின் பொழுதுபோக்குக்காக அதில் சில பொம்மைகளைத் தொங்க விடுவதுண்டு.
ஓரிடத்தில் இருக்கும் தொட்டில்களைத் தவிர பணியிடங்களுக்குக் கூடவே எடுத்துச் செல்லக் கூடிய தொட்டில்களும் வானூர்திகளில் பயணத்தின்போது குழந்தைகளைப் படுக்க வைக்கும் தொட்டில்களும் உள்ளன. அண்மையில் விற்கப்படும் சில தொட்டில்கள் தாமாகவே ஆடி குழந்தைகளை உறங்கவைக்கவும் செய்கின்றன. மருத்துவமனைகளில் தாயின் கட்டிலுக்கு அருகே இரும்புக் கம்பிகளை இணைத்துச் செய்த பெட்டி போன்ற அமைப்பையுடைய தொட்டில்களை வைத்திருப்பார்கள். சில குழந்தைகள் ஒன்பது திங்கள் கருப்பையில் இருக்காமல் முன்கூட்டியே பிறக்கும்போதும் பிற காரணங்களுக்காகவும் அவர்களை எல்லாப்புறமும் மூடிய கூண்டு போன்ற சிறப்பு அமைப்புகளில் வைத்திருப்பார்கள். அவற்றில் வெப்பம், உயிர்வளி (ஆக்ஃசிசன்) அளவு போன்றவற்றை நிலைப்படுத்தியிருப்பார்கள்.
கலை இலக்கியத்திலும் பொதுவாழ்விலும்
thumbnail|ஊஞ்சல் போன்ற தொட்டிலை ஆட்டும் பெண்கள் மாந்தர் வாழ்வியலில் குழந்தைப்பேறு முக்கிய இடம்பெற்றுள்ளதால் அதன் அடையாளமான தொட்டிலைப் பற்றிப் பல குறிப்புகள் அன்றாட வாழ்விலும் கலைகளிலும் உள்ளன. பல உலக மொழிகளிலும் மாந்த நாகரிகம் தோன்றிச் செழித்த இடங்களைக் குறிப்பிடும்போது நாகரிகத்தின் தொட்டில் (Cradle of civilisation) என்பர். எடுத்துக்காட்டாக பண்டைத் திராவிட நாகரிகத்தின் தொல்பழங்காலத் தொட்டில் ஆதிச்சநல்லூரில் இருந்தது எனத் தொல்லியலாளர்கள் கருதுகிறார்கள். தொட்டில் பழக்கம் சுடுகாடு மட்டும் எனும் முதுமொழி இளவயதில் வரும் சில பழக்கங்கள் இறுதிவரை மாறா என்ற பொருளில் வழங்குகிறது. நாலாயிரத் திவ்வியப் பிரபந்தப் பாடலொன்றில் கிடக்கிற றொட்டில் கிழிய வுதைத்திடும் எனும் வரியில் தூளியில் இருக்கும் குழந்தையைப் பற்றிய குறிப்பு உள்ளது. சிறுதொட்டிலை விடு என்ற பெயரிலும் பெரியாழ்வார் வழங்கியுள்ளார். 1991-ஆம் ஆண்டு வெளிவந்த சின்ன தம்பி திரைப்படத்தில் வாலி இயற்றிய தூளியிலே ஆடவந்த வானத்து மின் விளக்கே என்ற பாடலின் மையமாகத் தொட்டிற் குழந்தை உள்ளது. நாட்டுப்புறப் பாடல்களில் ஒரு சிறப்பான இடம்பற்றுள்ள தாலாட்டு என்பது தால் எனும் தொட்டிலை ஆட்டிக் கொண்டே குழந்தையை உறங்கச் செய்யும் பாடல்வகை. தொட்டில் பற்றிய தாலாட்டுப்பாடல் ஒன்று பின்வருவது:
மேற்கோள்கள்
பகுப்பு:குழந்தைப் பருவம்
முள்ளுக்கண்ணி
இந்த இனங்கள் மழைக்காலத்தில் தண்டுகள் மற்றும் இலைகளுடன் அடர்த்தியாக பரவுகிறன. வறண்ட பருவத்தில் அல்லது வறட்சியின் போது, தரையில் மேலே உள்ள தாவர உறுப்புகள் இறந்துவிடும். ஆனால் செயலற்ற தாவரமாக அதன் சதைப்பற்றுள்ள வேர் நிலைத்திருக்கும். மழை பெய்த பிறகு துளிர்த்து வளரும். இலைக் கணுக்களில் சிறிய வெள்ளை பூங்கொத்துகள் உருவாகின்றன. சிறிய, முட்கள் நிறைந்த, தாள் போன்ற காக்கி நிறமுள்ள, காய்கள் தண்டு இல்லாமல், இலைக் கணுக்களில் உருவாகின்றன. அவை சரக்குகள், வாகனங்கள், தீவனங்கள் போன்றவற்றின் வழியாக பரவுகின்றன. இதன் விதைகள் பளபளப்பான பழுப்பு நிறத்தில், தட்டடையனதாக சுமார் 1.5 மிமீ குறுக்களவு கொண்டதாக இருக்கும்.
இந்த இனம் 1732 ஆம் ஆண்டிலேயே ஜோஹன் ஜேக்கப் டில்லேனியஸ் என்பவரால் அவரது [https://web.archive.org/web/20160305134553/http://plantgenera.org/volume.php?id_volume=4623 ஹோர்டஸ் எல்தாமென்சிஸ், தொகுதியில் விளக்கப்பட்டுள்ளது. 1], மேலும் "Achyracantha repens foliis Bliti pallidi" என விவரிக்கப்பட்டது. மீண்டும் 1836 இல் ஜீன்-கிறிஸ்டோஃப் ஹெய்லண்ட் (1792- -1866) என்பவரால் Histoire naturelle des Iles Canaries, தொகுதி. 2(3): ப. 193, டி. 199 (1836) இல் இடம்பெற்றது. கியூ தற்போது 139 இனங்களை Alternanthera பேரினத்தில் பட்டியலிடப்பட்டுள்ளது.
மேற்கோள்கள்
பகுப்பு:பூக்கும் தாவரங்கள்
ஸ்ஃபீனிக் எண்
எண் கோட்பாட்டில் ஸ்ஃபீனிக் எண் (ஆங்கிலம்:sphenic number, σφήνα, 'wedge') என்பது மூன்று வெவ்வேறான பகா எண்களின் பெருக்கமாக அமையக்கூடிய நேர் முழுஎண் ஆகும்.
60 = 22 × 3 × 5 இது மூன்றேமூன்று பகாக் காரணிகளைக் கொண்டிருப்பது போலத் தோன்றினாலும் முதல் காரணியான 22 பகாஎண் அல்ல என்பதால் 60 ஒரு ஸ்ஃபீனிக் எண் அல்ல.
ஒவ்வொரு ஸ்ஃபீனிக் எண்ணும் சரியாக எட்டு வகுஎண்களைக் கொண்டிருக்கும்:
n இன் வகுஎண்கள்:
வெவ்வேறான பகாக் காரணிகளைக் கொண்டிருப்பதால், அனைத்து ஸ்ஃபீனிக் எண்களும் வர்க்கக்காரணியற்ற முழுஎண்களாகும் (squarefree)
எந்தவொரு ஸ்ஃபீனிக் எண்ணின் மோபியஸ் சார்பின் மதிப்பு −1.
n ஒரு ஸ்ஃபீனிக் எண் எனில்:
மிகப்பெரிய ஸ்ஃபீனிக் எண்
2013 ஆம் ஆண்டுவரையிலான கணக்கீட்டின்படி, மிகப்பெரிய ஸ்ஃபீனிக் எண்: இந்த எண் இதுவரை கண்டுபிடிக்கப்பட்ட மூன்று பெரிய பகாஎண்களின் பெருக்கமாகும்.
மேற்கோள்கள்
பகுப்பு:எண்கள் பகுப்பு:முழுஎண் தொடர்வரிசைகள்
பிலிப் டீஃபிரைடாஸ்
பிலிப் டீஃபிரைடாஸ் (  Phillip DeFreitas, பிறப்பு: பிப்ரவரி 18 1966), இங்கிலாந்து அணியின் துடுப்பாட்டக்காரர். இவர் 44 தேர்வுத் துடுப்பாட்டப் போட்டிகளிலும், 103 ஒருநாள் பன்னாட்டுத் துடுப்பாட்டப் போட்டிகளிலும், 372 முதல்தர துடுப்பாட்டப் போட்டிகளிலும், 479 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1986 - 1995 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1966 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
கலினின்கிராத் அரங்கு
இரண்டு அடுக்குகளாக உள்ள அரங்கத்தில் நவீன பாதுகாப்பு அமைப்புகளும் மூடிய-மின்சுற்று தொலைக்காட்சி அமைப்பும் கட்டமைக்கப்பட்டுள்ளன. இந்த திட்டம் 2006 உலகக் கோப்பையின் சில ஆட்டங்கள் நிகழ்ந்தேறிய ஜெர்மனியின் மியூனிக்கில் உள்ள அல்லையன்சு அரங்கை ஒட்டி வடிவமைக்கப்பட்டுள்ளது. இந்த அரங்கை நிர்மாணிப்பதற்கான திட்டமிடப்பட்ட செலவாக 11 பில்லியன் ரூபிள்கள் மதிப்பிடப்பட்டுள்ளது. கட்டிய பிறகு முதல் ஆட்டம் ஏப்ரல் 11, 2018 அன்று நடந்தது. 2018 உலகக் கோப்பை போட்டிகளுக்குப் பிறகு இதன் இருக்கைகள் 25,000ஆக இருக்கும்.
கலினின்கிராத்து அரங்கு போலந்து எல்லையிலிருந்து 45 கிலோமீட்டர் தொலைவில் உள்ளது; 2018 உலகக்கோப்பை அரங்குகளிலேயே ஐரோப்பிய செங்கன் நாடுகளுக்கு மிக அண்மையில் உள்ள அரங்கமாக இது விளங்கும்.
ஆகத்து 10, 2015இல் இது "அரங்கு கலினின்கிராத்து" அல்லது தமிழ்மரபில் கலினின்கிராத்து அரங்கு எனப் பெயரிடப்பட்டது.
வெளி இணைப்புகள்
பகுப்பு:உருசியாவின் விளையாட்டரங்குகள் பகுப்பு:உலகக்கோப்பை காற்பந்து அரங்குகள்
முயல் வளர்ப்பு
thumb|right|200px|முயல் வளர்ப்பு பயண்பாடு
தமிழ்நாட்டில் வளர்ப்புக் கோழிகள், வான்கோழிகள் போன்று இறைச்சிக்கான முயல் வளர்க்கும் பணியும் நடைபெற்று வருகிறது. இந்த வளர்ப்பு முயல்கள் அசைவ உணவகங்களில் ஒரு உணவாக தற்போது பயணில் உள்ளது. இந்தத் தொழிலில் பலர் ஈடுபட்டு வருகின்றனர்.
வளர்ப்பு முறை
முயல் வளர்ப்பின் பொழுது ஒரு வருடத்திற்கு ஆறு முறை குட்டி ஈனும்(போடும்). ஒவ்வொரு முறையும் 5 முதல் 8 வரை குட்டி ஈனும் (போடும்). குட்டி ஈன்று(போட்டு) 6 வாரம் வரை குட்டிகளை தாய் முயலிடம் இருந்து பிரிக்க கூடாது. ஈன்ற குட்டிகளை ஆறு மாதம் வரை ஒன்றாக வளர்க்கலாம்.ஆறு மாதம் தொட்டதும் ஆண் முயல்களை ஒன்றாக வளர்க்க கூடாது. ஒன்றாக வளர்க்கும் பொழுது அவைகள் ஒன்றை ஒன்று கடித்து கொள்ளும்.மேலும் கருவுகற்ற முயலைகளை தனித்தனியாக பிரித்திடல் அவசியம்.இல்லா விடில் ஆண் முயல் கருவுற்ற பெண் முயலை உடலுறவுக்கு அனுகும் அப்போது பெண் முயல் ஆண் முயலின் ஆண் குறி விறை அவைகளை கடித்து விடும்.கருவுற்ற பெண் முயலும் பெண் முயலும் கடித்துக்கொள்ள வாய்ப்பு உண்டு. 2 அல்லது 3 பெண் முயலுக்கு ஒரு ஆண் முயல் போதுமானது.பெண் முயல்களை விட குறைந்தது ஒரு மாதம் ஆண் முயல் மூப்புடையதாக இருப்பது அவசியம்.
கூண்டு அமைத்தல்
2 அடி உயரம் 2 அடி அகலம் 2 அடி நீளம் அளவுகளில் ஒரு அங்குள அளவு இடைவெளி உள்ள கால் அரை அங்குள அளவு (3.15mm)திடம் உள்ள கம்பியில் வலை அமைத்து அதில் நான்கு கால்களை(தூண்கள்) பொருத்துதல் ஒரு முயலுக்கு போதுமானது. குட்டிகளை தாயிடமிருந்து பிரித்த பிறகு கால் ்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்அங்குள இடைவெளி உள்ள கம்பியில் கூண்டமைத்தல் குட்டிகளின் கால் கூண்டின் வலையில் சிக்காமல் இருக்க உதவும். தரையியில் முயல் வளர்க்க விரும்பினால் சுற்று சுவர் அல்லது கட்டிடத்தின் அடித்தளம் குறைந்தது நான்கடி ஆழம் இருத்தல் அவசியம். இல்லாது இருந்தால் முயல் குழி தோன்டி பொந்து அமைத்து சுவருக்கு மறு பக்கம் சென்றுவிடும்.
பராமரிப்பு
தினமும் இரண்டு வேலை கூண்டில் உள்ள தீவத்னதை எடுத்துவிட்டு அப்பாத்திரத்தை கழுவி மீண்டும் கூண்டுக்குள் வைத்து தீவனம் அல்லது பச்சை வகை உணவு வழங்கனும். அதோடு கூண்டின் கீழ் விழும் முயல் புலுக்கைகளை கூட்டி அள்ளி எடுத்து அப்புற படுத்தி தினமும் ஒரு முறை நீர் விட்டு கழுவி விடனும்.இல்லா விடில் எறும்புகள் உருவாகி முயல் குட்டிகளை கடித்து கொண்டு விடும். குட்டிகள் இரண்டு மாதங்கள் முடிந்து கறிக்கு விற்களாம்.வளர்க்க வாங்க வருபவர்களுக்கு குட்டியை தாயிடம் இருந்து பிரித்ததும் விற்களாம்.
நோய்களை தவிர்க்க நாட்டு மருந்துகள் விலை மலிவு. உடனடி தீர்விற்கு ஆங்கில மருந்துகள் பலன்.நடப்பில் சிறந்த நுண்ணிய நாட்டு வைத்தியர் கிடைக்காததால்.
வெளி இணைப்புகள்
பகுப்பு: தொழில்கள்